Document ID: 32005D0325

KOMISSION PÄÄTÖS,
tehty 8 päivänä maaliskuuta 2005,
Tšekin, Viron, Kyproksen, Latvian, Liettuan, Maltan ja Puolan vapauttamisesta velvollisuudesta soveltaa tiettyjen lajien osalta rehukasvien ja viljakasvien siementen, viiniköynnöksen kasvullisen lisäysaineiston ja metsänviljelyaineiston sekä öljy- ja kuitukasvien siementen pitämisestä kaupan annettuja neuvoston direktiivejä 66/401/ETY, 66/402/ETY, 68/193/ETY, 1999/105/EY ja 2002/57/EY
[tiedoksiannettu numerolla K(2005) 525]
(Ainoastaan tšekin-, viron-, kreikan-, latvian-, liettuan-, maltan- ja puolankieliset tekstit ovat todistusvoimaiset)
(ETA:n kannalta merkityksellinen teksti)
(2005/325/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 23a artiklan,
ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 23a artiklan,
ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (3) ja erityisesti sen 18a artiklan,
ottaa huomioon metsänviljelyaineiston pitämisestä kaupan 22 päivänä joulukuuta 1999 annetun neuvoston direktiivin 1999/105/EY (4) ja erityisesti sen 20 artiklan,
ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (5) ja erityisesti sen 28 artiklan,
ottaa huomioon Tšekin, Viron, Kyproksen, Latvian, Liettuan, Maltan ja Puolan esittämät pyynnöt,
sekä katsoo seuraavaa:
(1)
Direktiiveissä 66/401/ETY, 66/402/ETY, 68/193/ETY, 1999/105/EY ja 2002/57/EY annetaan tiettyjä säännöksiä rehukasvien ja viljakasvien siementen, viiniköynnöksen kasvullisen lisäysaineiston ja metsänviljelyaineiston sekä öljy- ja kuitukasvien siementen pitämisestä kaupan. Kyseisissä direktiiveissä säädetään myös, että tietyillä edellytyksillä jäsenvaltiot voidaan vapauttaa kokonaan tai osittain velvollisuudesta soveltaa tiettyjen lajien tai aineistojen osalta kyseisten direktiivien säännöksiä.
(2)
Liitteen I, II ja V osassa määriteltyjen lajien siemeniä ei tavallisesti lisätä tai pidetä kaupan tietyissä jäsenvaltioissa. Liitteen III osassa tarkoitetulla viiniköynnöksen viljelyllä ja kasvullisen lisäysaineiston pitämisellä kaupan on tietyissä jäsenvaltioissa taloudellisesti vähän merkitystä. Myöskään liitteen IV osassa määritellyt puulajit eivät ole tärkeitä metsänviljelyn kannalta tietyissä jäsenvaltioissa.
(3)
Niin kauan kuin jäsenvaltio täyttää edellä mainitut edellytykset, se olisi vapautettava velvollisuudesta soveltaa kyseeseen tulevien lajien osalta direktiivejä 66/401/ETY, 66/402/ETY, 68/193/ETY, 1999/105/EY ja 2002/57/EY.
(4)
Tässä päätöksessä vahvistetut toimenpiteet eivät saa rajoittaa siirtymävaiheen toimenpiteistä neuvoston asetuksen (EY) N:o 1259/1999 soveltamiseksi vuonna 2004 yhtenäisen pinta-alatuen järjestelmän osalta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa 16 päivänä joulukuuta 2003 annetun komission asetuksen (EY) N:o 2199/2003 (6) säännöksiä.
(5)
Tässä päätöksessä säädetyt toimenpiteet ovat maatalouden, puutarhanhoidon ja metsänviljelyn siemeniä ja kasvullista lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Vapautetaan tämän päätöksen liitteen I osassa määritellyt jäsenvaltiot velvollisuudesta soveltaa taulukon ensimmäisessä sarakkeessa lueteltujen lajien osalta direktiiviä 66/401/ETY, lukuun ottamatta sen 14 artiklan 1 kohtaa.
2. Vapautetaan tämän päätöksen liitteen II osassa määritellyt jäsenvaltiot velvollisuudesta soveltaa taulukon ensimmäisessä sarakkeessa lueteltujen lajien osalta direktiiviä 66/402/ETY, lukuun ottamatta sen 14 artiklan 1 kohtaa ja Latvian osalta lisäksi sen 19 artiklan 1 kohtaa maissin osalta.
3. Vapautetaan tämän päätöksen liitteen III osassa määritellyt jäsenvaltiot velvollisuudesta soveltaa taulukon ensimmäisessä sarakkeessa lueteltujen lajien osalta direktiiviä 68/193/ETY, lukuun ottamatta sen 12 artiklaa ja 12a artiklan.
4. Vapautetaan tämän päätöksen liitteen IV osassa määritellyt jäsenvaltiot velvollisuudesta soveltaa taulukon ensimmäisessä sarakkeessa lueteltujen lajien osalta direktiiviä 1999/105/EY, lukuun ottamatta sen 17 artiklan 1 kohtaa.
5. Vapautetaan tämän päätöksen liitteen V osassa määritellyt jäsenvaltiot velvollisuudesta soveltaa taulukon ensimmäisessä sarakkeessa lueteltujen lajien osalta direktiiviä 2002/57/EY, lukuun ottamatta sen 17 artiklaa ja Maltan osalta lisäksi sen 9 artiklan 1 kohtaa auringonkukkien osalta.
2 artikla
Tämä päätös on osoitettu Tšekin tasavallalle, Viron tasavallalle, Kyproksen tasavallalle, Latvian tasavallalle, Liettuan tasavallalle, Maltan tasavallalle ja Puolan tasavallalle.
Tehty Brysselissä 8 päivänä maaliskuuta 2005.

Labels: 17
3
6
18
15